

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR PRANIMIN PËR SHQYRTIM TË KËRKESËS ANKIMORE NR.03, PARAQITUR NË KQZ NË DATËN 10.07.2017**

Komisioni Qendror i Zgjedhjeve në mbledhjen e datës 10.07.2017, me pjesëmarrjen e:

Klement ZGURI- Kryetar

Denar BIBA- Zv/Kryetar

Bledar SKËNDERI- Anëtar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia Demokratike

**OBJEKT**: **1-** Kundërshtimi i Vendimit Nr. 527 date 05.07.2017 te KQZ “Për nxjerrjen e rezultatit të votimit për zonën zgjedhore qarku berat për zgjedhjet për Kuvendin të datës 25.06.2017.

**2-** Miratimi i tabelës përmbledhëse të rezultatit për zonën zgjedhore qarku Berat duke mos përfshirë në të rezultatin e QV Nr.3318 dhe QV nr.3429.

**3-** Rinumërim dhe rivlerësim të QV nr.3347 dhe QV3349 të KZAZ nr.62 dhe miratimi i tabelës përmbledhëse të rezultatit për zonën zgjedhore qarku Berat duke përfshirë në të rezultatin e dalë nga rinumërimi dhe rivlerësimi i votave të QV-ve të sipërcituara.

**BAZË LIGJORE:** Neni 23, pika 1, germa “a”, neni 129, pika 1, 3, germa (a) dhe neni 126, pika 2 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Subjekti zgjedhor Partia Demokratike ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr.03 regj, datë 10.07.2017.

Në mbledhjen e datës 10.07.2017, ora 18:00 pas relatimit të z. Gëzim Veleshnja, dhe diskutimit të përfaqësuesve të partive politike kërkesa nr.03 u konstatua se kjo kërkesë ankimore i plotësonte elementët e formës të parashikuara në nenin 126, dhe elementet e përcaktuara në nenin 130 dhe në mbështetje të nenit 129 pika 3, germa a, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Kërkesa Ankimore duhet të pranohet.

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, germa (a) të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Pranimin për shqyrtim të kërkesës ankimore nr.03, datë 10.07.2017, të paraqitur nga subjekti zgjedhor Partia Demokratike.
2. Shqyrtimi do tё bёhet nё datёn 12.07.2015, nё orёn 18:30.

3. Ky vendim hyn në fuqi menjëherë.

1. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Klement ZGURI- Kryetar**

**Denar BIBA- Zv/Kryetar**

**Bledar SKËNDERI- Anëtar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Vera SHTJEFNI- Anëtare**